CELEX: 32018Y0928(01)
Language: sl
Date: 2018-08-31 00:00:00
Title: Sklep Evropskega odbora za sistemska tveganja z dne 31. avgusta 2018 o imenovanju uradne osebe za varstvo podatkov v Evropskem odboru za sistemska tveganja (ESRB/2018/6)

28.9.2018   
               
               
                  SL
               
               
                  Uradni list Evropske unije
               
               
                  C 347/3
               
            
         SKLEP EVROPSKEGA ODBORA ZA SISTEMSKA TVEGANJA
         z dne 31. avgusta 2018
         o imenovanju uradne osebe za varstvo podatkov v Evropskem odboru za sistemska tveganja
         (ESRB/2018/6)
         (2018/C 347/04)
         SPLOŠNI ODBOR EVROPSKEGA ODBORA ZA SISTEMSKA TVEGANJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (1) ter zlasti člena 24 Uredbe,
         ob upoštevanju Sklepa ESRB/2012/1 Evropskega odbora za sistemska tveganja z dne 13. julija 2012 o izvedbi pravil o varstvu podatkov v Evropskem odboru za sistemska tveganja (2) in zlasti člena 3 Sklepa,
         ob upoštevanju naslednjega:
         
                     (1)
                  
                  
                     Splošni odbor Evropskega odbora za sistemska tveganja (ESRB) je 1. junija 2015 sprejel Sklep ESRB/2015/1 Evropskega odbora za sistemska tveganja (3), s katerim je imenoval gospo Barbaro Eggl za uradno osebo za varstvo podatkov v ESRB do 31. maja 2017.
                  
               
                     (2)
                  
                  
                     Gospa Eggl je funkcijo uradne osebe za varstvo podatkov opravljala v celoti zadovoljivo.
                  
               
                     (3)
                  
                  
                     Gospa Eggl od 1. junija 2017 dejansko izvaja dolžnosti in pristojnosti uradne osebe za varstvo podatkov in splošni odbor ESRB jo mora ponovno imenovati za drugi mandat z učinkom za nazaj od 1. junija 2017 –
                  
               SPREJEL NASLEDNJI SKLEP:
         
            Člen 1
            Imenovanje uradne osebe za varstvo podatkov v ESRB
            Gospa Barbara Eggl se imenuje za uradno osebo za varstvo podatkov v ESRB za drugi mandat z učinkom od 1. junija 2017 do 14. maja 2020.
         
         
            Člen 2
            Začetek veljavnosti
            
               1.   Ta sklep začne veljati 31. avgusta 2018.
            
            
               2.   Uporablja se od 1. junija 2017.
            
         
         
            V Frankfurtu na Majni, 31. avgusta 2018
            
               
                  Vodja sekretariata ESRB
               
               
                  v imenu splošnega odbora ESRB
               
               Francesco MAZZAFERRO
            
         
         
            (1)  UL L 8, 12.1.2001, str. 1.
         
            (2)  UL C 286, 22.9.2012, str. 16.
         
            (3)  Sklep ESRB/2015/1 Evropskega odbora za sistemska tveganja z dne 1. junija 2015 o imenovanju uradne osebe za varstvo podatkov v Evropskem odboru za sistemska tveganja (UL C 204, 20.6.2015, str. 18).